17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 433 της 21 Ιουλ./17 Αυγ. 1963 (ΦΕΚ Α΄ 124) Περί συμμετοχής αλλοδαπών εις Σύνδεσμον των εν Ελλάδι ανταποκριτών ξένου Τύπου. Έχοντες υπ’ όψιν τας διατάξεις του άρθρ. 107 του Α.Ν. 2783/1941 «εισαγωγικός νόμος του Αστικού Κώδικος» προτάσει του Ημετέρου επί της Προεδρίας Κυβερνήσεως Υφυπουργού, απεφασίσαμεν και διατάσσομεν : Επιτρέπομεν όπως εις την διοίκησιν του Σωματείου «Σύνδεσμος των εν Ελλάδι ανταποκριτών ξένου Τύπου» μετέχουσιν, ως εκ του σκοπού αυτού, και αλλοδαποί κατ’ ίσον αριθμόν προς τους ημεδαπούς. 